Ян Дзмітрыевіч Далмат-Ісайкоўскі

Ян Дзмітрыевіч Далмат-Ісайкоўскі (? — да 4 красавіка 1628) — вялікалітоўскі дзяржаўны дзеяч.

 Біяграфія 
Паходзіў са шляхецкага роду Далматаў-Ісайкоўскіх герба «Прус I», сын Дзмітрыя Далматавіча.

Падключы віленскі з 1591 года, пісар скарбовы прыходавы літоўскі ў 1592—1625 гадах, ключнік і дзераўнічы віленскі з 1598 года, падкаморы ашмянскі з 1612 года, сурагатар Віленскага ваяводства з 1616 года.

Набыў у князя Аляксандра Пронскага маёнтак Ваўкалата ў Ашмянскім павеце, у 1624 годзе фундаваў касцёл у мястэчку Дунілавічы.

 Сям’я 
Сыны:
 Кароль Пётр (? — 27 мая 1640), ашмянскі падстолі і войскі, лоўчы вялікі літоўскі.
 Францішак (1599 — да 31 мая 1654), канонік віленскі, сакратар караля Уладзіслава IV, пісар скарбовы прыходавы літоўскі, кусташ віленскі, рэгент вялікай літоўскай канцылярыі, біскуп смаленскі.
 Мікалай (? — паміж 28 мая 1665 і 2 красавіка 1667), каралеўскі дваранін, стольнік упіцкі, лоўчы вялікі літоўскі.

 Літаратура 


Ян Дзмітрыевіч
Катэгорыя:Памерлі ў 1628 годзе
Катэгорыя:Пісары скарбовыя літоўскія
Катэгорыя:Дзераўнічыя віленскія
Катэгорыя:Падкаморыя ашмянскія